section_heading: Azra, Johnny Štulić, Pađen Band (1987. – 2000.)
paragraph_text: mini|lijevo|[[Tomislav Šojat]] Nakon prestanka s radom sastava Aerodrom, Pađen nanovo svira s Azrom i s njima 1987. snima album Između krajnosti i poslije toga postaje član Sevdah Shutle Banda Johnny Štulića, s kojima snima ploče Balkanska rapsodija (1989.) i Balegari ne vjeruju sreći (1990.). Pađen iste godine nakon raspada sastava snima skladbu "Tko to tamo gine", koja se nalazi na kompilacijskom albumu Moja Domovina iz 1991. Tijekom Domovinskog rata Pađen se priključuje hrvatskim glazbenicima koji sviraju po ratištima i sudjeluje u skladbi "Bili cvitak" Jure Stublića koja se nalazi na albumu Hrana za golubove. Po završetku Domovinskog rata Pađen skupa s Tomislavom Šojatom, također članom Johhnijevog Sevdah Shutle Banda, osniva sastav pod imenom Pađen Band i s njima snima tri albuma, Hamburger City (1993.), Slatka mala stvar (1995.) i Izbrisani grafiti (1997.).